Kvalifikationen til Europamesterskabet i fodbold 2016 finder sted fra september 2014 til november 2015. Værtslandet Frankrig er automatisk kvalificeret. Fodboldturneringen skal finde de 23 andre hold som sammen med værtslandet Frankrig skal konkurrere om hvem der bliver europamester i fodbold 2016. I alt 53 UEFA medlemslande konkurrerer om at komme med til slutrunden. Gibraltar er med for første gang. Lodtrækningen fandt sted i Palais des Congrès Acropolis, Nice, den 23. februar 2014.